《次韵翰林周尧佐先生咏雪禁体 其四》
明代·童轩

风搅长空乱似麻，疏疏密密遍天涯。气清顿觉诗怀爽，寒破方知酒力加。

百亩田畴年可卜，孤舟蓑笠趣偏嘉。夜窗一片松梢堕，惊起巢林几点鸦。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。